b"\n_START_ARTICLE_\nJoanne Woodward\n_START_SECTION_\nCarrera\n_START_PARAGRAPH_\nWoodward va estudiar a la Universitat de Louisiana, on va participar en produccions teatrals. _NEWLINE_Per a desenvolupar les seves inquietuds interpretatives es va mudar a principis dels anys 50 a Nova York. Va estudiar en diverses acad\xc3\xa8mies de la ciutat i va actuar en algunes obres teatrals a Broadway i en s\xc3\xa8ries de televisi\xc3\xb3. Va aconseguir signar un contracte amb la 20th Century Fox i actuar en la pel\xc2\xb7l\xc3\xadcula Count Three and Pray. A partir de llavors va actuar sobretot en pel\xc2\xb7l\xc3\xadcules dram\xc3\xa0tiques. Va rebre l'Oscar a la millor actriu per la seva interpretaci\xc3\xb3 en The Three Faces of Eve. Va aconseguir el Premi a la interpretaci\xc3\xb3 femenina (Festival de Cannes) pel paper de Beatrice a The Effect of Gamma Rays on Man-in-the-Moon Marigolds de Paul Newman."